CELEX: 62018CN0378
Language: bg
Date: 2018-06-08 00:00:00
Title: Дело C-378/18: Преюдициално запитване от Bundesverwaltungsgericht (Германия), постъпило на 8 юни 2018 г. — Landwirtschaftskammer Niedersachsen/Reinhard Westphal

27.8.2018   
            
            
               BG
            
            
               Официален вестник на Европейския съюз
            
            
               C 301/14
            
         
      Преюдициално запитване от Bundesverwaltungsgericht (Германия), постъпило на 8 юни 2018 г. — Landwirtschaftskammer Niedersachsen/Reinhard Westphal
      (Дело C-378/18)
      (2018/C 301/19)
      Език на производството: немски
      
         Запитваща юрисдикция
      
      Bundesverwaltungsgericht
      
         Страни в главното производство
      
      
         Жалбоподател: Landwirtschaftskammer Niedersachsen
      
         Ответник: Reinhard Westphal
      
         Преюдициални въпроси
      
      
                  1)
               
               
                  Започва ли давностният срок по смисъла на член 49, параграф 6 от Регламент (ЕО) № 2419/2001 (1) да тече с изплащането на помощта, или началото му се определя съгласно член 3, параграф 1, втора алинея, първо изречение от Регламент (ЕО, Евратом) № 2988/95 (2)?
               
            
                  2)
               
               
                  Представляват ли правилата за давност, установени с член 49, параграф 6 от Регламент (ЕО) № 2419/2001, респективно с член 3, параграф 1 от Регламент (ЕО, Евратом) № 2988/95, разпоредби, които налагат административни санкции по смисъла на член 2, параграф 2, второ изречение от Регламент (ЕО, Евратом) № 2988/95?
               
            
                  3)
               
               
                  Може ли член 52а от Регламент (ЕО) № 2419/2001 с установеното в него правило за прилагане с обратна сила на уредбата за давността по член 49, параграф 5 от Регламент (ЕО) № 2419/2001, да се прилага аналогично и по отношение на член 49, параграф 6 от Регламент (ЕО) № 2419/2001?
                  Ако член 3, параграф 1, втора алинея, първо изречение от Регламент (ЕО, Евратом) № 2988/95 намира приложение (първи въпрос), не е нужно да се отговаря на останалите въпроси; ако той не се прилага, то третият въпрос става безпредметен, ако отговорът на втория въпрос е утвърдителен.
               
            
         (1)  Регламент (ЕО) № 2419/2001 на Комисията от 11 декември 2001 година относно установяване на подробни правила за прилагането на интегрираната система за администриране и контрол за определени схеми за помощ на Общността, установени с Регламент (ЕИО) № 3508/92 на Съвета (ОВ L 327, 2001 г., стр. 11).
      
         (2)  Регламент (ЕО, Евратом) № 2988/95 на Съвета от 18 декември 1995 година относно защитата на финансовите интереси на Европейските общности (ОВ L 312, 1995 г., стр. 1; Специално издание на български език, 2007 г., глава 1, том 1, стр. 166).